Mortigaj motoroj

Mortigaj motoroj (Mortal Engines) estas la unua el kvar romanoj en la samnoma tetralogio de Philip Reeve. La libro temigas futurecan, vaporpunkan version de Londono, nun grandega maŝino klopodanta por pluvivi sur mondo elĉerpiganta resursojn. La libro gajnis Nestlé Smarties Book Prize kaj estis nomumita por la Whitbread Award de 2002.

 Koncepto 
La libro enkadriĝas en post-apokalipsa mondo, suferanta post katastrofa "Sesdek-minuta Milito", kiu kaŭzis masivan geologian renversiĝon. Por eviti la sismojn, vulkanojn, kaj aliajn malstabilecojn, Nomadestro nomata Nikola Quercus instalis enormajn motorojn kaj radojn sur Londono, kaj ebligis ĝin malmunti (aŭ manĝi) aliajn grandurbojn por resursoj. La teknologio rapide disvastiĝis, kaj evoluis al kio estas konata kiel "Municipa Darvinismo". Kvankam la planedo poste fariĝis stabila, Municipa Darvinismo atingis la plej grandan parton de la mondo krom Azio kaj partoj de Afriko. Multe da teknologia kaj scienca sciaro estis perdita dum la milito. Ĉar scienca progreso preskaŭ tute haltis, "Old Tech" estas tre aprezita kaj reakirita fare de kadavromanĝantoj kaj arkeologoj. Eŭropo, iuj el Azio, Nordafriko, Antarkto, kaj la Arkto estas dominitaj fare de predantaj urboj, dum Nordameriko estis tiel elrabita per la milito ke ĝi ofte estas identigita kiel "la morta kontinento", kaj la cetero de la mondo estas la fortikejo de la Anti-Tirado-Ligo, kiu serĉas konservi grandurbojn de transloĝiĝo kaj tiel ĉesigi la intensan konsumon de la ceteraj resursoj de la planedo.

 Klarigo de la titolo de la romano 
La titolo estas citaĵo de akto III, sceno iii el la ludo Othello de William Shakespeare (" Othello: And O you mortal engines whose rude throats/Th'immortal Jove's dread clamors counterfeit ... "- Linio 352). Ĝi rilatas al la fakto ke la agado de "Municipa Darvinismo" ne estas daŭrigebla porvivaĵo kaj ke la motoroj de la grandurboj estas efektive mortigaj.

 Filmadaptigo 

Filmadaptigo de Peter Jackson estis sciigita en 2009. En oktobro 2016, Jackson sciigis ke la filmo estus lia venonta projekto kiel produktanto kaj kunaŭtoro, kune kun Fran Walsh kaj Philippa Boyens. La manuskripto estos direktita fare de la delonga kunlaboranto de Jackson Christian Rivers.

En 2018 la filmo estis ekmontrata en kinejoj.

 Vidu ankaŭ 
 Listo de roluloj en Mortal Engines kaj Fever Crumb

 Referencoj 



 Eksteraj ligiloj 
 oficiala retejo 

Kategorio:Mortal Engines